Għaqda Mużikali San Ġużepp Eku taċ-Celebrazzjonijiet li saru b'tifkira tal-150 sena mit-twaqqif tal-Parroċċa tagħna. Festi solenni rajt f'Għajnsielem, raħal grazzjuż fil-Gżira ta' Għawdex, fl-okkażjoni tal-150 sena mit-twaqqif tal-parroċċa, iddedikata lill- Verġni Lawretana. Għandi s-sodisfazzjon li kelli nkun f'dik il-Parroċċa, bħala delegat ta' l-Arċisqof ta' Loreto, Mons Ganni Danzi, li kien il-persunaġġ mistieden f'dik iċ-ċirkostanża u li minħabba mpenji oħra kien għalih impossibli li jkun preżenti. Flimkien ma' Roberto Stefanelli, impjegat mal-Congregazzione della Santa Casa għaddejt f' Għajnsielem erbat ijiem, li jien żgur qatt ma' ninsa, ma' hutna Maltin fil-jiem ta' l-egħluq, jiġifieri, mill- 25 sat-28 ta' Awissu 2005. F'Għajnsielem ħassejtni li kont qiegħed Loreto għax dan ir-raħal kollu jkellmek fuq Loreto, fuq id-Dar Imqaddsa u dwar il-Vergni Lauretana, tant li sa ma' l-istess bibien tad-djar tista' tara x- xbihat tal-Madonna ta' Loreto jew tal-Familja Mqaddsa u f'xi wħud minnhom anke wieħed jista' jara miktub 'Casa di Loreto'. Il-Knisja l-ġdida tal-parroċċa, li tispikka fuq daqsxejn ta' għolja, tiddomina l-port ta' Għawdex fejn jintrakkaw l-opri tal-baħar li fuqhom jinġarru l- passiġġieri li jgħaddu minn Malta għal Għawdex, hi veru innu lill-Madonna ta' Loreto. Hi mibnija fuq stil gotiku, armonjuża u mdawwla għall-aħħar, tintaraf mill-bogħod mill-kampnar żnellu mislut lejn is-sema kaħlani bħal ma hu kaħlani l-baħar Malti. Din il-knisja, kważi riċentement mibnija u miftuħa għal kult fl-1978 u mbagħad ikkonsagrata fl-1989 tinsab ftit metri 'l bogħod minn dik l-oħra żgħira,li llum hi ċkejkna wisq għall- popolazzjoni attwali tal-parroċċa. Din il-knisja tinstab mibnija qrib minn fejn jingħad li l-Madonna dehret lir-ragħaj Anglu Grech u li wrietu x-xewqa li f'dak il-lok tiġi mwaqqfa niċċa għad unur tagħha taħt it-titlu tal-Madonna ta' Loreto. Ilum fuq il-lok tad-dehra fejn dari kien hemm għajn ta' ilma gieri wieħed jista' jara funtana sabiħa bi statwa tal- Madonna kif dehret lil Anglu Grech. Minn dik il-għajn tnissel l-isem Għajnsielem li jfisser għajn tas-Sliem. Imma għalfejn illum din r-riferenża speċjali2 Hu żgur li l-Madonna tixtieq li l-Maltin jitgħallmu jgħixu l-messaġġ magħqud mas-santwarju u mad- Dar ta' Loreto allura dik ta' Nażaret. Hemm l- poplu laqa' b'fidi dak li fdadtlu l-Madonna. U llum anka hawn jidher li qed jitwettaq dak li jiġi mitlub fit-talba li tigħad kull filgħodu fid-Dar Imqaddsa ta' Loreto: ''Agħamel O Marija, li kull dar tkun id- Dar Imqaddsa u li kull familja tkun Familja Mqaddsa' Dan jien hemm rajtu ċar anke matul dawk il-granet festivi ta' Awissu, ġranet li jiġġeddu ta' kull sena. Iżda fis-sena 2005 sara ċelebrazzjonijiet li jfakkru l-150 sena mit-twaqqif tal-parroċċa u allura l-festa kienet iktar solenni mis-soltu. Inħoss li għandi nrodd ħajr lil Mulej li kont hemm u xhud okolari tal-fidi mħeġġa u ta' l- imħabba li l-poplu Malti għandu lejn il-Madonna ta' Loreto. Minn Loreto ġibt miegħi messaġġ mingħand l-Arċisqof ta' Loreto Mons. Danzi li fih ġabar fil- qosor it-tagħlim li joħroġ mid-Dar Imqaddsa u mill- Familja Nażaretana u li hu fakkru lill-parroċċjani ta' Għajnsielem. Dan il-messaġġ kien moqri bit- taljan mill-Isqof ta' Għawdex, Mons.Nikol Ġ. Cauchi, u li mbagħad inqara bil-Malti mill-Arċipriet ta' Għajnsielem Dun Ġużepp Zerafa. Il-poplu laqa' bil-ferħ u b'applaws kbir dan il-messaġġ u bih żgur li ħass f'qalbu t-tifkira ta' dak il-messaġġ, li żmien ilu ħafna, il-Madonna kienet għaddiet lil Anġlu Grech. Biex tiġi msaħħa r-rabta antika li teżisti bejn il-parroċċa ta' Għajnsielem u s- Santwarju ta' Loreto, f'din l-istess ċelebrazzjoni ġiet ikkonsenjata f'idejn l-isqof ta' Għawdex relikwija prezzjuża tad-Dar Imqaddsa li tikkonsist f'biċċa brikk tal-ħajt 'recanatese' li darba kien jirfed il- ħitan tad-Dar ta' Loreto. Dawn il-festi damu sejrin xi tnax il-jum u ngħalqu bi tridu solenni, b'kant, talb, purċissjoni u b'diversi manifestazzjonijiet. Karatteristika ħafna kienet dik id-dimostrazzjoni ta' filgħaxija tas-26 ta' Awissu, bis-sehem tal-poplu kollu u ta' dawk l- Għawdxin u Maltin li ġew minn irkejjen oħra. Hemm tajt is-sehem li taw tant żgħażagħ bil-kant u ż-żfin u xbieha sabiħa tal-Madonna ta' Loreto fuq id-dar, (riproduzzjoni tradizzjonali tad-Dar Imqaddsa ta' Loreto) Din il-purċissjoni bdiet minn naħa perifika tal-parroċċa u spiċċat fil-misraħ wiesa' tal-parroċċa fejn imbagħad il-Madonna ta' fuq id-Dar ġiet imtellgħa fuq pedestal għoli filwaqt li l-fidili bdew ikantawlha innu lawretan u f'idejhom kellhom fjakkli mixgħula. Bi skantament u qisu b'xi ħaġa maġika, imbagħad infetaħ rożun bi xbieha sabiħa tal-Madonna ta' Loreto (bajda mhux sewda) li tirrapreżenta l-vara titulari maħduma f'Marsilja fis- sena 1865, u b'kitba bil-Malti ''Sabiħa bħax-xemx' (Bella come il sole) Wara beda n-nar artifiċjali u wkoll wirja kurjuża ta' karattru aeronautico ad unur lill- Madonna ta' Loreto, patruna ta' l-ivjaġġar bl-ajru. Dehru wkoll mudelli varji ta' opri ta' l-ajru mdendla fl-għoli u jimxu bil-qawwa tan-nar artifiċjali mixgħula bin-niċeċ u jtiru b' ħeffa bħal vleġġeġ fl- ajru minn naħħa għall-oħra tal-pjazza u jisserpeġġjaw fuq ix-xbieha tal-Madonna. Imbagħad is-Sibt u l-Ħadd tal-festa mill-ġdid kien hemm waqtiet oħrajn kommoventi u ntensi ħerġin mill-qalb kbira tal-Għajnselmiżi . Radd ta' ħajr sinċier inwassal lill-Arċipriet Dun Ġużepp Zerafa u lill-komunita' kollha Għajnselmiża għall-wirja ta' fidi u mħabba li Ikoll għandhom lejn il-Madonnna ta' Loreto l Grazzi wkoll fuq kollox għax din il-festa sabiħa ta' Għajnsielem kull sena tqajjem interess kbir f'Malta kollha u li għaliha tant fidili jmorru mill-gżira kollha u b'hekk qed tibqa' tinżamm ħajja t-tifkira u l-qima lejn il-Verġni Lawretana. Jekk għandkom bżonn tordnaw xi bukkett jew arranġament ta' fjuri friski jew artifiċjali, post wieħed għandkom iżżuru, The Garden Spot, f'Għajnsielem. Issa ukoll tistgħu ssibu għażla kbira ta' ħut tropikali u ħut tal-ġibja. U xi ngħidu għal dawk li jħobbu l-klieb2 Issa, għand the Garden Spot tista ssib The Pet Fashion Corner, fejn hemm għażla vasta ta' ġgieget, tops, ilbiesi u anke gearijiet tat- team tal-futball prefert tiegħek. Għalhekk ejja ha tlibbes il kelb tiegħek bi ħwejjeġ kuluriti u li jżommuhom sħan għax-xhur tax- xitwa. U dan mhux kollox għaliex ma kull Lm 10 li tonfqu tingħataw Pjazza Madonna ta' Loreto, għajnsielem, Għawdex